cyanic-selkie/wikianc huggingface dataset:
Dovecot
Dovecot er ein av dei få e-posttenarane som støttar DIGEST-MD5—og CRAM-MD5, som nyttar ein mindre trygg kryptering enn DIGEST—autentisering av brukarane.
Andre funksjonar inkluderer TLS, IPv6, Maildir++, og sortering/søk frå tenaren.
Lite dokumentasjon er tilgjengeleg på norsk.
Finn Støren
Finn Støren var ein norsk finansmann og diplomat.
Han tok examen artium i 1914, studerte finans og dreiv meklarfirmaet P. Anker i Kristiania. I Russland trefte han Fridtjof Nansen og Vidkun Quisling som dreiv hjelpearbeid under svoltkatastrofen der.
I 1922 var han blant dei første nordmennene som budde på Galápagos i lengre tid, i eit forsøk på å kolonisera øygruppa saman med Per Bang og Jens Aschehoug. Dei gav ut ei reiseskildring i 1926. Han var i lengre tid utanlands som diplomat i Russland, Colombia og konsul i Panama 1930-33.
Tilbake i Noreg i 1933 busette han seg i Drangedal og vart med i Nasjonal Samling. Støren vart reiar i eige kvalfangstfirma i Kragerø. Han eigde mellom anna kvalkokaren FLK «Roald Amundsen» (1904) frå 1937 til 1939, uten at denne blei swtt i drift.
Han verka som leiar for Direktoratet for spesialorientering i perioden 1940-45. Direktoratet var innordna Innanriksdepartementet, men var meint å bli det nye utanriksdepartementet etter okkupasjonen. I denne funksjonen var Støren i praksis uoffisielle utanriksminister for Quisling, og var blant anna Quisling sin ledsagar på besøk hjå Adolf Hitler. Etter krigen vart han arrestert, men flykta til Argentina i 1947 saman med mellom andre Arne Høygaard.
Det er kjent at han skreiv under pseudonyma F. Grong og F. Balg.
Francisco Macías Nguema
Francisco Macías Nguema var president i Ekvatorial-Guinea frå landet fekk sjølvstende frå Spania i 1968 til 1979, då han blei avsett av nevøen sin Teodoro Obiang Nguema Mbasogo. Nguema, som var kjend for eit brutalt og diktatorisk styre, blei deretter dømd til døden og avretta.
Tidleg liv
Mez-m Ngueme blei fødd i Ndegayong i regionen Oyem i Río Muni, fastlandsterritoriet i den dåverande spanske kolonien, og høyrte til folkegruppa fang. Foreldra kom frå nabolandet Gabon, som dei hadde reist frå på grunn av koppskatten som blei praktisert der. Frå 1940-åra arbeidde Nguema for den spanske koloniforvaltninga. Han dreiv ein liten kaffiplantasje ved Mongomo og blei borgarmeister og omsetjar ved den lokale distriktsdomstolen.
Etter at Ekvatorial-Guinea hadde fått eit visst sjølvstyre, blei Nguema vald inn i provinsforsamlinga i Río Muni i 1964 og blei stadfortredande regjeringssjef med ansvar for offentlege arbeid i regjeringa til Bonifacio Ondó Edu.
President
12. oktober 1968 deltok Nguema på seremonien i Madrid der dei spanske styresmaktene gav Ekvatorial-Guinea sjølvstende. Tilhøvet til den tidlegare kolonimakta kjølna raskt, etter at han hadde utvist mange spanjolar og i det minste retorisk slått inn på ein marxistisk kurs. I 1970 innførte han ein eittpartistat, der alle dei eksisterande partia blei tvangssamanslått til Partido Unico Nacional de los Trabajadores. Den 14. juli 1972 erklærte han seg som president på livstid. Han erklærte landet som folkerepublikk i 1973 med ei ny forfatning som offisielt fekk 99 % av stemmane ved ei folkeavstemming. Sjølv om han allereie var president på livstid, lét han seg bekrefta som president i oktober 1973 med nesten 100 % av stemmane.
Under sitt styre innførte han ein politistat som gjorde seg skyldig i omfattande brot på menneskerettane. Meir enn ein tredjedel av befolkninga – til saman ca. 100 000 – flykta til nabolanda. Det blei innført tvangsarbeid for alle innbyggjarar, eit ukjent tal blei sperra inne i fangeleirar, og mellom 10 000 og 50 000 skal ha døydde. Macías Nguema utnemnde medlemmer av sin eigen familieklan til alle viktige stillingar i forsvaret og næringslivet, og dreiv ei systematisk utplyndring av det fattige landet.
Utanrikspolitisk orienterte han seg mot Sovjetunionen, og kunne stola på sovjetisk støtte i strategiske spørsmål. På midten av 1970-talet var det også rundt 500 cubanske militærrådgjevarar i Ekvatorial-Guinea.
I dei siste åra av styret til Macías Nguema blei alle kyrkjer stengde og landet erklært som ateistisk stat. Det blei også praktisert ei ekstrem personkult. Tross i tittelen el Gran Maestro de Educación Popular, Ciencia y Cultura Tradicional blei alle skulane i landet stengde under Macías Nguema.
Endelikt
3. august 1979 blei Nguema avsett av nevøen Teodoro Obiang Nguema Mbasogo, som då var øvstkommanderande for hæren. Han prøvde å flykta, men blei teken til fange. I ein kortvarig prosess blei han funnen skyldig i folkemord, brot på menneskerettane, tjuveri av offentleg eigedom og forræderi, og 29. september 1979 blei han avretta i Malabo saman med nokre av handlangarane sine. Avrettinga blei fullbyrda av soldatar frå Marokko, ettersom dei lokale soldatane var redde for dei «magiske kreftene» hans. Under rettssaka heldt Macías Nguemas ein tale der han fortalde om alt det gode han meinte han hadde utretta for Ekvatorial-Guinea.
Fylkesveg 451 i Hedmark
Fylkesveg 451 i Hedmark går mellom Knappum i Åsnes kommune og Smedbakken i Våler kommune. Vegen er 11,5 km lang.
Songs for Judy
Songs for Judy er eit konsertalbum av den kanadiske musikaren Neil Young, utgjeve 30. november 2018 på Shakey Pictures Records. Det er del 07 i konsertserien av Neil Young Archives. Albumet består av konsertopptak frå den akustiske delen til Young under ein amerikansk turné i november 1976 med Crazy Horse.
Bakgrunn
Joel Bernstein, som Young hadde med seg som gitarteknikar på turneen, tok opp konsertane direkte frå PA-anlegget til sin eigen personlege kassettopptakar. I lag med venen Cameron Crowe sette dei saman det beste frå framføringane. Ein kopi av dette lydbandet vart seinare stolen og sirkulerte blant fansen som piratkopiplata The Joel Bernstein Tapes. Albumet inneheld dei same framføringane som den originale samlinga, men med fleirsporsmiksar som erstatta kassettopptaka til Bernstein der dette var mogeleg. I motsetnad til den originale samlinga, er songane sett i kronologisk rekkjefølgje etter når dei vart framført.
Ei rekkje songar framførte på turneen var ikkje gjevne ut på den tida, som «Too Far Gone» og «White Line» som kom ut i studioform mange år seinare på høvesvis Freedom (1989) og Ragged Glory (1990), og «Give Me Strength» (opphavleg for det skrinlagde Homegrown), kom ut i 2017 på arkivalbumet Hitchhiker. Songen «No One Seems to Know» vart gjeve ut første gongen offisielt på dette albumet.
Namnet Songs for Judy kom frå soga til Young (i introduksjonen til albumet) om å hallusinere under ein av konsertane og at han meinte å sjå Judy Garland i orkestergrava.
Innhald
Alle songane er skrivne av Neil Young.
Internasjonale elektriske einingar
Internasjonale elektriske einingar er utdaterte måleiningar for elektriske og magnetiske storleikar. Einingane vart innført i 1893 og var i bruk til 1947 då dei vart erstatta av MKSA-systemet.
Mittaghorn i Rawilpass
Mittaghorn er eit fjell i Bern-Alpane i Sveits. Det har ei høgd på 2686 meter over havet og ligg på nordsida av Rawilpasset.
Eurovision Song Contest 1991
Eurovision Song Contest 1991 (ESC 1991) var den 36. gongen Eurovision Song Contest vart arrangert. Tevlinga vart halden i Studio 15 de Cinecittà i Roma i Italia. Finalen fann stad laurdag 4. mai 1991. Sverige vann tevlinga med songen «Fångad av en stormvind», framført av Carola.
Grunna Golfkrigen og indre uro i Jugoslavia, bestemte RAI kort tid før tevlinga at arrangementet skulle flyttast frå Sanremo i Nordvest-Italia til Roma, for tryggleiken skuld.
Problem med tevlinga
På grunn av flyttinga, såg det ut som RAI ikkje var heilt klar for showet. Roma hadde dels vorte overfløymd av regn før tevlinga, noko som skapte ytterlegare problem. Programleiarane prata italiensk gjennom heile tevlinga, noko som gjorde det vanskeleg for resten av Europa å fylgje med på kva som hende. Toto Cutugno hadde fleire gonger vanskar med å uttala både songtitlar og namn på artistar og låtskrivarar. Dei vart òg skulda for å prøve å ta så mykje av showet som mogleg, mellom anna med å ikkje la publikum klappe klårt under heile tevlinga. Toto Cutugno lét heller ikkje representanten som skulle gratulere Carola då ho hadde vunne, prate tydeleg. Orkesteret var ikkje alltid på plass til rett tid, og fleire artistar klaga på at det var lite å drikka og ingenting å eta under røystinga. Det oppstod òg tekniske problem med å kontakta dei ulike landa om røysteresultat.
Då Carola skulle opptre, forsvann lyden delvis under andre verset av «Fångad av en stormvind». Ein kunne berre høyra blåseinstrument og trommer i nokre sekund fordi ein sikring hadde gått. Carola heldt fram likevel. Sjølv om Sverige til slutt fekk like mange poeng som Frankrike sitt bidrag, «C'est le dernier qui a parlé qui a raison» av Amina, vann Sverige ved den tida sitt regelverk om røystelikskap. Båe landa fekk 146 poeng.
Oppteljing
Reglane ved røystelikskap på den tida bestod i å telja kor mange poeng landet hadde fått i dei ulike valørane. Dersom eit land hadde fleire tolvarar enn enn eit anna, ville det vinne. Ved like mange tolvarar, ville landet med flest tiarar vinne, osb. Då Sverige og Frankrike hadde like mange tolvarar, vann Sverige fordi dei hadde fleire tiarar enn Frankrike.
Dette vart dimed fyrste og førebels siste gong ein har måtta ta i bruk reglane som avgjer kven som vinn ved like mange røyster. Då fire land vann med same poengsum i 1969 var det ikkje innført nokon reglar for dette, og alle fire landa vart utropt som vinnarar.
Med dagens regelverk ved røystelikskap ville Frankrike ha vunne fordi det hadde fått røyster frå fleire ulike land enn Sverige. Etter desse reglane ville Frankrike òg ha vunne i 1969, då det var eitt av dei fire vinnarlanda.
Finalen
Finalen vart halden 4. mai 1991 i Studio 15 de Cinecittà i Roma, etter å ha vorte flytta frå Sanremo. Sverige vann tevlinga for tredje gong. Irland og Storbritannia enda på ein delt tiandeplass.
Røystegjeving
Tavla er ordna etter røysterekkefølgja i finalen.
12 poeng
Kvart land gav 12 poeng til sin favoritt. Under er ei oversikt over alle 12-poenga som vart tildelt under avrøystinga.
Hitchhiker av Neil Young
Hitchhiker er eit studioalbum av den kanadiske musikaren Neil Young, gjeve ut den 8. september 2017 på Reprise Records. Det er den niande utgjevinga i arkivserien til Young og den første i Special Release-serien.
The Knoll
The Knoll er ein snøfri knaus, 370 moh, som ragar over Cape Crozier heilt aust på Ross Island. Han vart oppdaga og namngjeven av Discovery-ekspedisjonen, 1901–04, under Robert Falcon Scott.
Hitchhiker av Neil Young
Albumet vart produsert av Young og David Briggs med postproduksjon av John Hanlon og det vart opphavleg spelt inn 11. august 1976 på Indigo Ranch Recording Studio i Malibu i California. Young meinte å gje ut albumet kort tid etter det vart spelt inn, men sjefane i Reprise meinte at «det ikkje var eit verkeleg album, men ei samling av demoar» og rådde Young til å spele dei inn med eit band.
Åtte av dei ti songane på Hitchhiker kom ut på forskjellige andre studioalbum av Neil Young dei neste tre tiåra, men hovudsakleg som andre konsert- eller studioinnspelingar. Tre songar frå albumet («Captain Kennedy», «Pocahontas» og «Campaigner») kom ut nesten identiske som versjonane på Hitchhiker. To av songane («Hawaii» og «Give Me Strength») er aldri blitt gjeve ut andre stader enn på dette albumet.
Bakgrunn og innspeling
Mellom 1975 og 1977 spelte Young og produsenten David Briggs ofte inn musikk på Indigo Ranch på kveldar med fullmåne. Desse innspelingane vart gjort i ein særskild produktiv periode for Young og gav songar som «Will to Love» og «Stringman.» Briggs sa om denne tida «Han snudde seg mot meg og sa 'Eg tenkjer eg skal skru på krana' - og så kom 'Powderfinger,' 'Pocahontas,' 'Out of the Blue,' 'Ride My Llama' ut. To dagar, ein dag. Eg snakkar ikkje om å sitje seg ned med penn og papir. Eg snakkar om å ta opp ein gitar, sitte der og sjå rett på meg og på tjue minuttar—'Pocahontas'.»
Songane på albumet vart spelte inn på ei natt. I memoarane sine, Special Deluxe, skildrar Young innspelinga: «Det var eit fullstendig stykke, sjølv om eg var ganske stein då, og du kan høyre det på framføringa mi. Eg la ned alle songane på rekkje og tok berre pause for gras, øl eller kokain. Briggs var i kontrollrommet og miksa på direkten med favorittkonsollen hans.» Mange av songane dukka opp att på framtidige Young-album: «Pocahontas» er det same opptaket som vart nytta på Rust Never Sleeps utan overdubbar, «Captain Kennedy» er i røynda uendra frå Hawks & Doves; «Campaigner» er presentert uredigert med eit ekstra vers, slik han kom ut på den første tyske utgåvene av Decade, men er elles heilt lik. Songane som kom ut på American Stars 'n Bars, Comes a Time, Rust Never Sleeps og Le Noise, er andre innspelingar. Hitchhiker inneheld òg eit par songar som ikkje var gjevne ut før: «Hawaii» og «Give Me Strength». Sistnemnde har stundom blitt framført på konsertane til Young.
Kritikarar
Då Hitchhiker kom ut fekk det generelt god kritikk. På samlenettsida Metacritic har albumet ein gjennomsnittleg score på 88 av 100, basert på 13 meldingar.
Allmusic gav albumet fire av fem stjerner og Stephen Thomas Erlewine skreiv «På Hitchhiker er Young ikkje heilt sikker enno på om han har drive ut dei vonde åndene, og den uroa gjev akkurat nok kompleksitet til den beroligande flyten på albumet .»
Innhald
Kjelde:
Eyde
Eyde har fleire tydingar:
Mount Moulton
Mount Moulton er ein brei, isdekt skjoldvulkan som står 16 km aust for Mount Berlin i Flood Range i Marie Byrd Land.
Ho vart oppdaga på flyfotograferingsturar av U.S. Antarctic Service i 1940. og kalla opp etter Richard S. Moulton, sjefshundeførar ved West Base som deltok på kartlegginga i vestenden av Flood Range i desember 1940.
På nordsida av Mount Moulton er det bratte isfall kalla Moulton Icefalls.
Prahl Crags ligg i sørsida av Mount Moulton.
Lucie Idlout
Lucie Idlout (fødd Tatanniq Lucie d'Argencourt, 1972/1973) er ein kanadisk songar og låtskrivar frå Iqaluit i Nunavut. Ho er dotter av Leah Idlout-Paulson og barnebarn av Joseph Idlout.
Karriere
Etter å ha gjeve ut fleire EP-ar gav Idlout ut sitt fyrste lange album, E5-770, My Mother’s Name, i 2004. Tittelen viste til mor hennar og dei kanadiske styresmaktene si behandling av inuittar, som dei brukte å identifisera ved hjelp av nummer frå merke i staden for namn. E5-770 var nummeret tildelt mor hennar. Denne politikken blei formelt innført i 1944, men varte frå 1941 til 1978. Albumet inneheldt songen «Birthday», som blei brukt i filmen Crime Spree av Dan Birman, der Gérard Depardieu og Harvey Keitel spelte. Etter å ha oppnådd ein del nasjonal og internasjonal merksemd blei Idlout godt kjend i media etter at ho opna for The White Stripes då dei heldt konsert i heimbyen hennar Iqaluit 27. juni 2007.
Det andre albumet hennar, Swagger, kom ut i februar 2009. Album inneheld songen «Lovely Irene», som seinare blei omarbeidd med eit barnekor frå Iqaluit og kalla «Angel Street». Songen inspirerte ordføraren i Iqaluit, Elisapee Sheutiapik, til å starta ein kampanje for å auka merksemda kring vald i nære relasjonar i Canada ved å be kanadiske byar om å kalla ei gate i byen Angel. I 2014 hadde byar som Iqaluit, St. John's, Edmonton, Regina, Fredericton, Yellowknife og Kamloops følgd oppfordringa.
Hausten 2009 spelte Idlout inn ein ny song, «Road to Nowhere», til Great Canadian Song Quest på CBC Radio 2. Ho har sidan skrive musikk til filmskaparen Zacharias Kunuk sin film Inuit Knowledge and Climate Change, og for fleire fjernsynsprogram. I 2012 spelte Idlout ei gjesterolle som ein lesbisk strupesongar i Arctic Air på CBC.
Filmskaparen Shane Belcourt har nemnd Idlout, ein nær ven av systera si Christi, som ein påverknad på temaa i filmen Tkaronto frå 2007.
I 2017 opptredde Idlout i Alan Zweig sin dokumentarfilm There Is a House Here.
Nord-Sulawesi
Nord-Sulawesi (indonesisk Sulawesi Utara) er ein provins i Indonesia. Han ligg på nordaustdelen øya Sulawesi, og grensar i vest mot Gorontalo. Øygruppene Sangihe og Talaud utgjer den aller nordlegaste parten av provinsen. Den totale flatevidda til provinsen er 13 851 km². Folketeljinga 2010 registrerte 2 265 937 innbyggjarar. Religionane er fordelt på 63,6% protestantar, 30,9% muslimar, 4,4% katolikkar, samt minoritetar av hinduisme, buddhisme og konfutsianisme. Minahasan er den største etniske gruppa. Hovudstad og største by i Nord-Sulawesi er Manado.
Skeise-VM 1962 for menn
Verdsmeisterskapen på skeiser 1962 for menn vart avvikla på Leninstadion i Moskva helga 17. og 18. februar 1962. 48 utøvarar frå 20 land deltok i meisterskapen, av dei fem frå Noreg.
Viktor Kositsjkin frå Sovjetunionen vart verdsmeister framom tittelforsvararen Henk van der Grift frå Nederland. Jevgenij Grisjin og Boris Stenin, begge Sovjetunionen, gjekk fortast på høvesvis 500 meter og 1500 m. Ivar Nilsson og Jonny Nilsson, begge Sverige, fekk bestetid på høvesvis 5000 meter og 10000 m.
Skeise-VM 1962
Dato: 17./18. februar 1962
<br style="clear:both;" />
Fylkesveg 455 i Hedmark
Fylkesveg 455 i Hedmark går mellom Rokkerud i Våler kommune og Sønsterud i Åsnes kommune. Vegen er 15,0 km lang.
Sandwich Bluff
Sandwich Bluff er eit fjell i Antarktis med flat topp og ei høgd på 610 moh. På vestsida har det ein bratt, mørk skrent, og det ligg like vest for midten av Vega Island i James Ross-øyane. Fjellet vart oppdaga av Den svenske antarktisekspedisjonen under Otto Nordenskjöld i 1901-04. Det vart kartlagt i 1945 av FlDS og fekk namnet sitt på grunn av eit horisontalt band med snø, slik at skrenten ser ut som ein sandwich sett frå nord.
Sanctuary Cliffs
Sanctuary Cliffs er nokre klipper ved nordkanten av isen som dekkjer den sentrale delen av Snow Hill Island i James Ross-øyane. Dei vart oppdaga og kartlagt av Den svenske antarktisekspedisjonen i 1901–04, under Otto Nordenskjöld. Dei gav dei namnet «Mittelnunatak», truleg etter palsseringa midt på nordkysten av øya. Etter landmålingar av Falkland Islands Dependencies Survey (FIDS) i 1952 vart det rapportert at «cliffs» var meir høvande enn «nunatak». Sidan ordet «Middle» er nytta i fleire andre stadnamn i Antarktis, tilrådde UK Antarctic Place-Names Committee (UK-APC) eit heilt nytt namn for staden. Sanctuary Cliffs er skildrande fordi klippene gjev ly frå den rådande sørvestlege vinden.
All the Roadrunning
All the Roadrunning er eit samarbeidsalbum mellom den britike musikaren Mark Knopfler og den amerikanske songaren Emmylou Harris, gjeve ut 24. april 2006 av Mercury Records og Universal Music internasjonalt, og av Warner Bros. Records i USA. Albumet fekk generelt god kritikk, og nådde toppen av albumlista i Danmark, Noreg og Sveits. Albumet nådde åttandeplassen i Storbritannia og 17. plassen på Billboard 200 i USA. «This Is Us» vart gjeven ut som den første singelen, etterfølgd av «Beachcombing». Albumet kom som følgje av eit langvarig samarbeid mellom dei to artistane. I løpet av sju år vart songane spelt inn av paret utan at mange visste om prosjektet. Eit konsertalbum, Real Live Roadrunning, vart gjeve ut etter All the Roadrunning-turneen.
Bakgrunn
Mark Knopfler og Emmylou Harris hadde begge samarbeidd med mange andre artistar. I tillegg til sine 23 soloalbum og tre samarbeidsalbum med Dolly Parton og Linda Ronstadt, har Harris spelt inn mange duettar og sunge korvokal for mange artistar i generasjonen hennar, som The Band, Garth Brooks, Johnny Cash, John Denver, Bob Dylan, George Jones, Lyle Lovett, Bill Monroe, Roy Orbison, Gram Parsons, Tammy Wynette og Neil Young. Knopfler har òg vore involvert i mange samarbeidsprosjekt, som med Chet Atkins, George Jones, Van Morrison og James Taylor, og produsert album for Willy DeVille, Bob Dylan, Bap Kennedy og Randy Newman, og spelt gitar for mange andre artistar, som Clint Black, The Chieftains, Eric Clapton, Phil Everly, Waylon Jennings, B.B. King, Kris Kristofferson, Sonny Landreth, Kate og Anna McGarrigle, Cliff Richard, Sting, Tina Turner, Steely Dan og Jimmy Webb. Begge delte ein kjærleik til country og var fan av ein av dei store countrygitarheltane, Chet Atkins. I 1990 gav Atkins og Knopfler ut albumet Neck and Neck lag. Knopfler og Harris møtte første gongen då dei deltok i eit fjernsynsprogram med Chet Atkins i 1987. Dei heldt kontakten og kring ti år seinare i Nasjville, spelte Knopfler nokre av songane sine for Harris, og ideen om å spele i lag kom til.
Innspeling
All the Roadrunning vart spelt inn sporadisk over ein sjuårsperiode. To av songane, den Cajun-aktige «Red Staggerwing» og den akustiske balladen «Donkey Town», var opphavleg planlagt som ein del av soloalbumet til Knopfler, Sailing to Philadelphia, frå 2000. Under ei innspeling i Nashville i 1998 spelte Knopfler og Harris inn dei to songane med Harris på vokal. Studio gav ideen om å lage eit album i lag. Harris sa seinare: «Når du kombinerer to unike stemmer skapar det ei tredje fantomstemme... eg elskar den tredje stemma som Mark og eg skapar. Me merker det med ein gong at stemmene vore blandar seg på vakkert vis leikande lett». Seinare innspelingar fann stad i 2002 og 2004, og paret spelte inn songar frå grunnen av, med nokre av dei beste studiomusikarane i Nashville. Duetalbumet deira vart avbroten av individuelle soloprosjekt, Harris sitt Stumble into Grace i 2003 og Knopfler sitt Shangri-La i 2004, med tilhøyrande turnear.
Komposisjon
«If This Is Goodbye» er basert på den siste telefonsamtalen til ei kvinne fanga i World Trade Center den 11. september.
Turné
Knopfler og Harris la ut på turné i lag etter All the Roadrunning i Europa og Nord-Amerika. Turneen starta den 26. mai 2006 i Brussel i Belgia og omfatta 23 konsertar i 23 byar, og enda i Berkeley i California den 30. juni 2006. Besetninga på turneen var Mark Knopfler (gitar, vokal), Emmylou Harris (gitar, vokal), Guy Fletcher (klaverinstrument), Richard Bennett (gitar), Stuart Duncan (fele, mandolin), Matt Rollings (klaverinstrument), Glenn Worf (bass) og Danny Cummings (trommer). Konserten den28. juni 2006 i Gibson Amphitheatre i Los Angeles vart spelt inn og gjeven ut som ei konsertalbum og DVD i Real Live Roadrunning, den 14. november 2006 av Mercury Records og Universal Music internasjonalt, og av Warner Bros. Records i USA.
Mottaking
I meldinga si for Winnipeg Sun gav Darryl Sterdan albumet fire av fem stjerner, og kalla samarbeidet «ein himmelsk match». Sterdan skreiv: "Den første tanken er at den Dylanske brumminga til Mark Knopfler og engelstemma til Emmylou Harris ville vere som «skjønnheten og udyret». Men vi er glad for å kunne sei at dette merkelege paret lagar seriøst vakker musikk i lag på All the Roadrunning. Dette er ikkje noko nytt for Emmylou, som har sunge med nesten alle dei viktige countryartistane dei siste 30 åra og aldri mislukkast i å la dei skine litt ekstra. Men ein stor del av æra her skal Knopfler ha. Han er den dominerande krafta på plata, og er medprodusent og låtskrivar på alle utan om ein av songane."
I meldinga si for The Telegraph skreiv Neil McCormick at Knopfler og Harris spelte inn eit «merkverdig nytt album» som er ei «samling av rike, modne songar som reflekterer over livserfaringane deira», og er «eit av dei beste albuma i begge sine karrierer».
Russell Mael
Han har spelt inn minst 24 album med Sparks. Bandet er mest kjende for songen «This Town Ain't Big Enough for Both of Us», som nådde andreplassen på UK Singles Chart.
Diskografi
Med Sparks
Med FFS
Kortfilmfestivalen
Den norske kortfilmfestivalen, Kortfilmfestivalen i Grimstad eller berre Kortfilmfestivalen, er ein norsk filmfestival for norsk og utanlandsk kortfilm. I tillegg til konkurranseprogramma for kortfilmane viser festivalen blant anna eldre kortfilmar, internasjonale dokumentarfilmar og nyare film- og videoeksperiment. Festivalen held dessutan fleire filmfaglege seminar. Kortfilmfestivalen er ein viktig debutarena for unge filmskaparar i Noreg og ein av dei viktigaste visingsstadene for fri og uavhengig film, òg for etablerte filmfolk.
Historie
Festivalen vart arrangert første gongen i 1978, i ein liten kinosal på Røros. I 1982 flytta festivalen til Trondheim, før han i 1988 fekk den endelege basen sin i Grimstad.
Smalmarihand
Smalmarihand (Dactylorhiza majalis ssp. sphagnicola) er ein plante i marihandslekta Dactylorhiza i orkidéfamilien (marihandfamilien) Orchidaceae.
Systematikk
Smalmarihand blir rekna til kongsmarihand-gruppa D. majalis, og har status som underart. Heile gruppa er tetraploid og har truleg kome til ved hybridisering mellom dei to diploide plantane engmarihand (D. incarnata) og skogmarihand (D. maculata ssp. fuchsii), kopla med dobling av kromosomtalet.
Tidlegare var det vanleg å operere med tre artar i Noreg, smalmarihand (som då blei kalla D. traunsteineri), sumpmarihand (D. sphagnicola) og lappmarihand (D. lapponica). Ein har no gitt smalmarihand underartsepitetet (ssp. sphagnicola) og går ut frå at D. traunsteineri er ein reint mellomeuropeisk type som ikkje veks i Noreg og som blir rekna inn under lappmarihand (ssp. lapponica).
Ein annan underart av kongsmarihand i Noreg er purpurmarihand (ssp. purpurella). I Sør-Sverige og Danmark veks nominatunderarten (ssp. majalis) og fleire.
Skildring
Planten er kring 20–40 cm. Han har tynn, hol stengel og lange, smale blad, som regel med flekkete overside. Blomane er purpurraude med mørke teikningar, og sit i fåblomstra aks. Dei er nokså store og har ei leppe med tre flikar, der midtfliken er litt lenger enn sideflikane.
Utbreiing
Smalmarihand veks i kalkrike våtmarksområde. I Noreg er han i hovudsak påvist på Austlandet og Sørlandet. Han er rekna som sårbar på grunn av ein fortsetjande tilbakegang og fordi leveområda hans har vore og framleis er utsette for inngrep. I Norsk raudliste for artar (2021) er underarten vurdert som sårbar (VU).
Underarten finst òg i Sverige (LC, svensk namn mossnycklar) og i Danmark (sjælden, dansk namn mos-gøgeurt).
Hybridar
Hybridar mellom smalmarihand og grasmarihand (Dactylorhiza incarnata ssp. incarnata × majalis ssp. sphagnicola) er registrert på det sørlege Austlandet i Noreg og i Sverige.
Hybridar med skogmarihand (Dactylorhiza maculata ssp. fuchsii × majalis ssp. sphagnicola) er funne spreidde stader på Austlandet i Noreg. På Austlandet og sørvest til Vest-Agder er det funne hybridar med flekkmarihand (Dactylorhiza maculata ssp. maculata × majalis ssp. sphagnicola eller Dactylorhiza ×senayi nothossp. wiefelspuetziana), som òg er funne spreidd i Sverige og i Danmark.
Nausea Knob
Nausea Knob er ein markant knaus, 3633 moh, danna av ein lavastraum nordvest på den aktive kjegla på Mount Erebus på Ross Island. Åsen ligg nær leirstaden som vart nytta i 1970-åra av forskarane ved toppen av vulkan. Det fekk dette namnet fordi mange av forskarane vart kvalme (nausea på engelsk) av høgdesjuke ved leiren.
Rakovski i Razgrad
Rakovski (bulgarsk Раковски) er ein landsby i kommunen Razgrad i provinsen Razgrad i Bulgaria. Ved folketeljinga i 2011 hadde busetnaden 2 106 innbyggjarar.
Annfrid
Annfrid er eit kvinnenamn opphavleg sett saman av dei norrøne namneledda Arn-, 'ørn', og -frid, 'vakker'. Det er ein variant av Arnfrid, men kan òg minna om namn som Ann og Anne, som har ulikt opphav.
Annfrid har norsk namnedag den 6. mars.
Det er rundt 200 kvinner som heiter Annfrid i Noreg.
Vertigo Cliffs
Vertigo Cliffs er ein nesten vertikal fjellvegg på nordkysten av Vega Island. Klippene stig kring 200 m og strekkjer seg 13 km vestover frå Cape Well-met, berre broten av ein dalbotn nær vestenden. Dei vart namngjevnne av UK Antarctic Place-Names Committee (UK-APC) i 1987.
Braastad Cognac
Braastad er eit konjakkmerke produsert av konjakkhuset Tiffon. Dei eig om lag 40 ha vinmark i Grande Champagne og Fins Bois, og kjøper elles inn både vin for destillering, nydestillert konjakk og lagra konjakk frå rundt 350 andre vinbønder. Dermed er dei òg ein négociant.
Cella
Berre presteskapet hadde tilgjenge til cellaen, der det dessutan kunne vere eit avgrensa område, ein adyton, som berre øvstepresten, ikkje dei andre prestane, kunne nytte.
Vasilij Polenov
Vasilij Dmitrijevitsj Polenov var ein russisk kunstmålar knytt til Peredvizjnikij-rørsla. Også den yngre systera Jelena Polenova var ein framståande målar.
Lutz Hill
Lutz Hill er ein ås med ei høgd opp mot ca. 1000 moh 1 nautisk mil (1,9 km) søraust for The Tooth i Kyle Hills på Ross Island. Han vart namngjeve av Advisory Committee on Antarctic Names (US-ACAN) (2000) etter Larry F. Lutz, ein elektroingeniør på fysisk og teknologisk institutt ved University of Maryland, ein spesialist på utviklinga av vitskaplege instrument for sondeprosjekt med ballong og rakettar for United States Antarctic Program (USAP). Han var 17 sommarsesongar ved McMurdo Sound, Sørpolen og Siple-stasjonen, 1980-2000.
Vasilij Polenov
Yngre år. Historiemålar
Polenov var fødd i St. Petersburg. Frå 1863 til 1871 studerte han kunstmåling på St. Petersburgs kunstakademi, mellom andre under Pavel Tsjistjakov. Polenov vart tildelt sin første gullmedalje i 1869 for måleriet Job og hans vener.
I 1872 la Polenov ut på ei reise til andre europeiske land, vitja Wien, München, Venezia, Firenze og Napoli. I lengre tid budde han i Paris. Han måla i denne perioden ei rekke bilete i ånda til den akademiske stilen. Bileta henta emne, tema frå europeisk historie (Le droit de Seigneur, (1874), i Tretjakovgalleriet). Samstundes arbeidde han i mange høve med friluftsmåling.
I 1876 vende Polenov tilbake til Russland, slo seg ned i Moskva. Han deltok i den russisk-tyrkiske krigen 1877-1878 som krigsmålar, i realiteten hoffmålar som følgde tsaren.
Landskapsmålar
Frå slutten av 1870-åra konsentrerte Polenov seg om landskapsmåling, i den realistprega tradisjonen etter Aleksej Savrasov og Fjodor Vasiljev. Han la vinn på å føre i hop den tause poesien han opplevde i russisk natur og dagleglivet til menneska i den same naturen. Polenov vart medlem av Peredvizjnikij, tok del i denne rørsla sine vandreutstillingar. Verka vekte åtgaum hos Pavel Tretjakov, som handla inn mange av dei til galleriet sitt.
Polenov var ein av dei første russiske kunstmålarane som oppnådde å kombinere friluftsmåleriets friske fargar med gjennomført kunstnarisk komposisjon. Døme på dette ser ein i Gardsplass i Moskva og i Bestemors hage (begge 1878).
Polenov sine skisser frå ei reise til Istanbul, Syria, Palestina og Egypt i 1884 opna vegen for hans meisterstykke Kristus og syndarinna (1886-87). Måleriet er eit forsøk på oppdatere akademi-stilen og gjere han meir naturtru. I arbeida frå 1880-talet la Polenov ofte vinn på å kombinere emne frå Nytestamentet med sin kjærleik til landskap.
Polenov sine prinsipp og metodar fekk stor innverknad på vidareutviklinga av russisk (og særleg sovjetisk) landskapsmåling. Mellom 1882 og 1895 var han lærar ved Moskvas skule i måling, bilethogging og arkitektur. Blant hans elevar fanst Abram Arkhipov, Isaak Levitan, Konstantin Korovin og Aleksandr Golovin.
Băiculești
Băiculești er ein kommune i Argeș fylke i Romania.
Vasilij Polenov
Seinare år, ettermæle
Polenov dreiv også med utsmykking av teaterscener. Fremst mellom oppdrag av den art var hans utsmykkingar av Savva Mamontov sin private opera i Moskva, og den same sitt herskapshus i Abramtsevo. Åra 1910-18 var Polenov involvert i eit folketeater-prosjekt.
Braastad Cognac
Konjakkhuset heiter eigentleg Tiffon, men marknadsførast i Noreg under namnet Braastad på grunn av den norske eigarskapen. Braastad konjakk er eit merke eigd av Tiffon. I tillegg marknadsfører ein i Noreg merket Bonaparte, som er eit Arcus-produkt, som blir tappa på flaske av Arcus, men konjakken er kjøpt inn frå Tiffon. Hovudsetet er familiens vingard; Château de Triac, som ligg i Petite Champagne.
Vasilij Polenov
Seinare år, ettermæle
Polenov døydde i landsbyen Borok i Tula oblast. Heimen hans i Borok er omgjort til nasjonalt kunstmuseum, og landsbyen har fått namnet Polenovo til minne om hans namn, liv og virke.
Braastad Cognac
Historie
Tiffon si historie blir rekna frå 1875, då Méderic Tiffon grunnla konjakkhuset.
Sverre Braastad flytta i 1911 frå garden Braastad utanfor Gjøvik til Cognac. Her fekk han jobb på konjakkhuset Bisquit, men fall etterkvart for dottera i konjakkhuset Tiffon, Edith Rousseau. Dei gifta seg i 1913.
Tiffon blir i dag drive av Sverre Braastad sin son, Robert Tiffon, og sonesønene Antoine, Jan og Richard.
Ein annan Braastad, Philippe Braastad-Tiffon arbeider som kjellarmeister hos eit anna «norsk» konjakkhus; Birkedal Hartmann. Han er barnebarn av Sverre Braastad, og gjekk ut av konjakkhuset Braastad etter usemje om drifta av huset. Han har òg lansert ein egen brandy med namnet Braastad-Tiffon, men dette er ikkje ein konjakk, sidan den er laga utanfor cognac-regionen.
Băiculești
Busetnader
Băiculești er ein comună (landkommune) med desse busetnadane:
Steinach am Brenner
Steinach am Brenner er ein kommune i distriktet Innsbruck Land i forbundslandet Tirol i Austerrike. Kommunen har ei flatevidd på 28 km² og i kring 3 600 ibuarar. Landsbyen Steinach ligg i dalføret Wipptal, om lag 20 km sør om Innsbruck, 1048 meter over havet.
Kommunen omfattar landsbyen Steinach og bygdene Mauern og Stafflach.
Postkontor
Postkontor er ein stad der ein typisk kan henta og levera post, kjøpa frimerke og anna postmateriell, leia postboks, endra adresse og få utført ulike banktenester.
I Noreg driv Posten Norge postkont. 1. juli 2011 hadde verksemda 179 postkontor og omtrent 1 250 Post i butikk-stader etter ei omlegging som byrja i 2001.
Andor
Andor er ei nyare form av det norske mannsnamnet Arndor (norrønt Arnþórr eller Arnþor), som har opphav i det norrøne ordet ari, 'ørn', og gudenamnet Þórr (Tor). Andor er også ein variant av det ungarske namnet András, norsk Andreas, som har opphav i greske andrós, 'mann'.
Andor har namnedag den 6. mars.
Andre norrøne variantar av namnet er Arndórr og Arnórr, der siste har gjeve opphav til mannsnmvnet Arnor (islandsk og færøysk Arnór) og kvinnenamnet Arnora (islandsk og færøysk Arnóra).
Det er 182 menn som heiter Andor i Noreg (2009).
Fylkesveg 461 i Hedmark
Fylkesveg 461 i Hedmark går mellom Flisbrua i Åsnes kommune og Gravberget i Våler kommune. Vegen er 24,8 km lang.
Fru Inger til Østråt
Fru Inger til Østråt er eit historisk skodespel, skrive av Henrik Ibsen, trykt i 1857. Stykket går føre seg i 1520-åra og tar utgangspunkt i den innverknadsrike adelskvinna fru Inger til Østråt og hennar støtte til opprøret mot svenskekongen Gustav Vasa. Stykket hadde urpremiere på Den Nationale Scene 20. januar 1855.
I 1975 vart Fru Inger til Østråt filmatisert i regi av Sverre Udnæs, med Ingerid Vardund i hovudrolla.
Den Constitutionelle
Den Constitutionelle (på folkemunne «Nella») var ei norsk dagsavis som kom ut i Christiania frå 1836 til 1847.
Avisa fungerte som eit organ for krinsen rundt Intelligenspartiet med Johan Sebastian Welhaven som frontfigur i kampen mot Patriotene og deira leiar, Henrik Wergeland, og er derfor ei verdefull kjelde til kunnskap om dei politiske motsetningane på denne tida.
Frå september 1841 til juli 1846 stod diktaren Andreas Munch for redaksjonen. I 1845 kosta dette han den vesle posten han hadde som kopist i Finansdepartementet, som straff for nokre artiklar som hadde stått i bladet. I juli 1846 blei bladet overteke av den ivrige skandinavisten G.A. Krogh, men det hadde utspelt rolla si, og i april 1847 blei det slått saman med Den norske Rigstidende.
Fylkesveg 491 i Hedmark
Fylkesveg 491 i Hedmark går mellom Braskereid og Gravberget i Våler kommune. Vegen er 48,1 km lang.
Jasenovets
Jasenovets (bulgarsk Ясеновец) er ein landsby i kommunen Razgrad i provinsen Razgrad i Bulgaria. Ved folketeljinga i 2011 hadde busetnaden 2 352 innbyggjarar.
Jar
Jar er ei gammal måleining for elektrisk kapasitans. Han vart særskild nytta i samband med leidnerflasker. 1 jar er lik 1,1 nanofarad.
Observation Hill ved McMurdo Station
Observation Hill er ein 230 meter høg ås ved McMurdo-basen i Antarktis. Han vert ofte berre kalla «Ob Hill». Det er god utsikt frå toppen av åsen.
Då søkelaget fann Robert Falcon Scott og gruppa hans død på Rossisen etter å ha nådd Sørpolen, reiste dei attende til denne staden som no er kjend som McMurdo og gjekk til toppen av Observation Hill. Her reiste dei ein stor trekross med namna på dei døde inskravert og eit kort sitat frå Alfred Tennyson-diktet «Ulysses», som les «To strive, to seek, to find, and not to yield.»
Arnfrid
Det er 93 kvinner som heiter Arnfrid i Noreg (2009).
Pauline Scanlon
Pauline Scanlon er ein irsk songar frå Dingle i County Kerry. Ho syng irsk tradisjonsmusikk og nyskriven musikk.
Dingle høyrer til det irsktalade området i Irland, Gaeltacht.
Scanlon har sunge profesjonelt sidan ho var 15. Ho har turnert over heile verda saman med Sharon Shannon, og har opptredd på The Late Late Show på RTÉ. I 2003 var ho med på Sharon Shannon sitt album Libertango der ho song «A Case of You», ein song opphavleg skriven av Joni Mitchell.
Det første soloalbumet hennar, Red Colour Sun, kom ut på Daisy Label i 2004 (Compass Records i USA). Det blanda tradisjonell irsk musikk med moderne påverknad. I januar 2006 fullførte ho eit nytt prosjekt med Donough Hennessy saman med Darrell Scott, Kenny Malone, Stuart Duncan og andre. Albumet Hush komut 15. august 2006 på Compass Records.
Scanlon sang bakgrunnsvokal for Belinda Carlisle på Voila frå 2007, og for gælisk-americana-artisten Kyle Carey på albuma Monongah og North Star.
Are
Are er eit mannsnamn avleidd av det norrøne Ari. Namnet kjem frå det norrøne ordet ari, 'ørn'. Are er også brukt som etternamn, men svært sjeldan.
Are har namnedag den 7. mars.
Bruk
I Noreg i nyare tid var Are mest populært som døypenavn på 1970-talet, då over 0,15 % av nyfødde gutar fekk namnet. Ari er eit vanleg namn på Island, der det er brukt av 0,28 %.
I Noreg var det 2 307 menn som heitte Are og 184 som heitte Ari i 2009.
Post Office Hill
Post Office Hill er ein markant ås i Antarktis, 430 moh, som ligg 4 nautiske mil (7 km) nordvest for The Knoll og oppom adeliepingvinkolonien på Cape Crozier på Ross Island. Han vart kartlagd og fekk dette namnet av geolog-gruppa frå New Zealand Geological Survey Antarctic Expedition (NZGSAE), 1958–59, fordi skipet «Discovery» i januar 1902, etterlet post ved ein påle på ein varde i pingvinkolonien for støtteskipet «Morning».
Internasjonalt ljos
Internasjonalt ljos er ei forelda eining for lysstyrke, brukt i engelsk- og fransktalande land frå 1909 til 1948 då han vart avløyst av SI-eininga candela. Definisjonane av dei to einingane byggjer på ljos med ulikt spektral samansetnad. Det kan difor ikkje angjevast nokre eksakt omrekningsfaktor, men vanlegvis reknar ein at eit internasjonalt ljos svarar til ca. 1,02 candelaer. Internasjonalt ljos var definert ved lysstyrken frå standardiserte elektriske glødelampar, og erstatta tidlegare nasjonale einingar som var definert ved flammar frå ljos eller oljelampar, og som hadde det til felles at dei omtrent tilsvarte lysstyrken frå eit stearinlys (engelsk candle).
I Will Be Home Again
«I Will Be Home Again» er ein song skriven av Bennie Benjamin, Raymond Leveen og Lou Singer i 1944.
Golden Gate Quartet spelte inn songen on 16. mars 1945 for Okeh Records.
Elvis Presley spelte òg inn songen og gav han ut på albumet Elvis Is Back! i 1960. Dette var den første songen der militærkompisen til Elvis, Charlie Hodge, song harmoni med Elvis.
Joch
Joch er ei gammal måleining for areal som vart nytta i Tyskland og Austerrike. Opphavleg var det så mykje land som eit oksespann kunne pløye på ein dag. Storleiken varierte frå 4000 til 6000 kvadratmeter frå stat til stat. Ordet har same opphav som norsk åker og engelsk acre.
Mark Volman
Mark Volman er ein amerikansk gitarist, vokalist og låtkrivar, mest kjend som medlem av 60-talsbandet the Turtles. Volman song seinare i Mothers of Invention leia av Frank Zappa. Stundom har han nytta pseudonymet «Flo» i lag med venen og partnaren sin Howard Kaylan og i lag har dei nytta scenenamna Flo & Eddie.
Fylkesveg 493 i Hedmark
Fylkesveg 493 i Hedmark gjekk mellom Lundbyvollen i Våler kommune og Kynnberget i Elverum kommune. Vegen var 18,9 km lang.
Mark Volman
Studentliv
Volman var fødd i Los Angeles og voks opp i Westchester, ein forstad til Los Angeles, der han gjekk ut frå Westchester High School i 1965. Over 25 år seinare, 45 år gammal i 1992, starta han på bachelor-graden sin ved Loyola Marymount University. Volman fekk graden i 1997.
Fylkesveg 493 i Hedmark
I 2019 blei vegen ein del av fylkesveg 2096.
Astro Cliffs
Astro Cliffs er nokre klipper på 60 moh, som ligg ved søraustenden av Churchill Peninsula, 10 km nordaust for Cape Alexander på austkysten av Graham Land. Dei vart kartlagte av Falkland Islands Dependencies Survey i 1955, og markerer det sørlegaste punktet under landmålinga. Namnet frå UK Antarctic Place-Names Committee kom av at ein oppretta astronomisk kontroll nær toppen.
Mark Volman
Karriere
Volman og Howard Kaylan danna The Turtles, eit popband på slutten av 1960-åra. I desember 1968 rapporterte NME at Volman hadde forsikra det særeigne krøllete håret sitt for 100 000 USD mot brann, tjuveri eller hårtap på grunn av sjukdom. Då bandet vart lagt ned, oppdaga Volman og Kaylan at kontrakten deira ikkje berre gav dei forbod mot å nytte namnet 'The Turtles', men òg deira eigne namn. Kayland og Volman vart rekrutterte av Frank Zappa, og vart med i Mothers of Invention, og dei arbeidde òg i lag som Flo & Eddie. Dei gav òg stemmer og musikk til animasjonsfilmar som Down and Dirty Duck. I 1971 var Volman med i halvdokumentaren til Zappa, 200 Motels. Kaylan og Volman er i dag framleis aktive, som «The Turtles ... Featuring Flo & Eddie».
Abdülmecit
Abdülmecit førte innanriks ein reformpolitikk og omskipa landsstyret gjennom det såkalla Tanzimat. Han søkte å inkludere andre folkegrupper enn tyrkarane i det mangslungne riket, gjere dei til osmanarar, men møtte motstand frå ulike nasjonalistiske rørsler. 1854-56 låg riket hans ikrig mot Tsar-Russland i Krimkrigen. I utanrikspolitikken nærma han seg Storbritannia og Frankrike, og var frå 1856 ein del av det europeiske stormaksspelet.
Jugerum
Jugerum er ei måleining for areal som vart nytta i Romarriket. Eininga svar til det området ein kunne pløye på ein dag og var ca. 2500 kvadratmeter. Dette er liknande definisjon som norske åker, engelske acre og tyske joch.
Olena Zubrilova
Olena Mykolajivna Zubrilova er ein tidlegare skiskyttar frå Sjostka i Sumy oblast i Ukraina. Ho representerte Ukraina fram til sommaren 2002, då ho vart kviterussisk statsborgar. Zubrilova vann tre VM-gull i 1999 og eitt i 2002, i alt vann ho 17 VM-medaljar mellom 1996 og 2005, men ingen OL-medaljar. Ho vann 21 renn i verdscupen i skiskyting og vart nummer to i verdscupen både i 1999 og 2000, samt nummer tre i 2001.
Jeff Simmons
Jeff Simmons er ein rockemusikar og tidlegare medlem i Frank Zappa sitt Mothers of Invention. Simmons spelte bass, gitar og korvokal for gruppa i 1970 og 1971. Han slutta i The Mothers like før filminga av 200 Motels (der han i filmen er erstatta av sjåføren til Ringo Starr, Martin Lickert) i midten av 1971. Jeff kom seinare attende til gruppa i 1972 og 1973. Av Zappa og Mothers-album han spelte på var mellom andre Chunga's Revenge (1970), Waka/Jawaka (1972), Roxy & Elsewhere (1974).
Simmons er ein av berre få musikarar som har skrive songar i lag med Zappa. Samarbeidet deira «Wonderful Wino» finst på Lucille Has Messed My Mind Up og Zappa-albumet Zoot Allures frå 1975. Denne songen vart òg spelt inn på ny av Zappa med eit heilt anna arrangement på albumet Joe's Garage i 1979.
Simmons spelte med forskjellige grupper i Seattle-området i 1980-åra. Han er med i filmen Rock and Roll Mobster Girls frå 1988, som kom ut direkte på video. I 2004 gav Simmons ut albumet Blue Universe.
Trachyte Hill
Trachyte Hill er ein markant ås, 470 moh, like sør for Shellbreen i midten av det isfrie området på den nedre vestsida av Mount Bird på Ross Island. Han vart kartlagd og fekk dette namnet av geolog-gruppa frå New Zealand Geological Survey Antarctic Expedition (NZGSAE), 1958–59, på grunn av bergarten åsen består av.
Ionedose
Kjelder
Ionedose. (2009, 14. februar). I Store norske leksikon. Henta 12. november 2013 frå http://snl.no/ionedose.
Justering
Ei justering er ei tilpassing eller regulering av til dømes eit apparat, ein storleik eller ein metode, slik at han vert riktig.
George Duke
George Duke var ein amerikansk musikar, kjend som keyboardpioner, låtskrivar, songar og produsent innan både jazz og pop. Han arbeidde med mange kjende artistar som arrangør, musikalsk leiar, låtskrivar og medlåtskrivar, produsent og som professor i musikk. Han vart først kjend med albumet The Jean-Luc Ponty Experience with the George Duke Trio. Han var hovudsakleg kjend for litt over 30 soloalbum og for samarbeidet med andre musikarar, særleg Frank Zappa.
Bakgrunn
Duke gjekk på Tamalpais High School i Mill Valley før han tok bachelor i trombone og komposisjon, i tillegg til grunnfag i kontrabass ved San Francisco Conservatory i 1967. Han spelte opphavleg med vener frå garasjar til lokale klubbar og fann raskt vegen til studio som studiomusikar. Han tok seinare mastergrad i komposisjon ved San Francisco State University. Han var òg lærar i jazz og amerikansk kultur ved Merritt College i Oakland.
Karriere
Frå tidleg i 1967 byrja Duke å eksperimentere med jazzfusion, og spelte i lag med fiolinisten Jean-Luc Ponty, i tillegg til Don Ellis Orchestra og bandet til Cannonball Adderley, før han vart kjend med Frank Zappa. Duke spelte på mange Zappa-album gjennom 1970-åra.
Duke var plateprodusent og komponist på to instrumentale spor på Miles Davis-album: «Backyard Ritual» (frå Tutu, 1986) og «Cobra» (frå Amandla, 1989). Han har òg arbeidd med mange kjende brasilianske musikarar, som songaren Milton Nascimento, perkusjonisten Airto Moreira og songaren Flora Purim. Sheila E var med på fleire av soloalbuma til Duke mot slutten av 1970-åra, Don't Let Go og Master of the Game.
Duke var stor innan R&B-sjangeren, og gav ut funky songar som «Reach for It» og «Dukey Stick». I 1979 reiste han til Rio de Janeiro, der han spelte inn albumet A Brazilian Love Affair, i lag med songarane Flora Purim og Milton Nascimento og perkusjonisten Airto Moreira. Albumet inneheld musikk med mange sjangrar, som latinjazz og anna jazz-aktige songar.
Fylkesveg 494 i Hedmark
Fylkesveg 494 i Hedmark går mellom Kvernhaugen og Tørråsen i Våler kommune. Vegen er 13,0 km lang.
George Duke
Karriere
Duke arbeidde som musikalsk leiar ved fleire store musikkhendingar, som hyllestkonserten til Nelson Mandela ved Wembley Stadium i London i 1988. I 1989 erstatta han ei kort stund Marcus Miller som musikalsk leiar for kveldsshowet til NBC, Sunday Night. Duke var òg dommar i den andre årlege Independent Music Awards som støtta sjølvstendige artistar.